### Sagsfremstilling

Orientering fra udvalgsformanden:

Orientering fra øvrige udvalgsmedlemmer:

* Løgumklosters 850-års jubilæum.

Orientering fra forvaltningen:

Nedgravede affaldsøer i [adresse]

I affaldsplan 2021-2026 er det besluttet, at området med affaldsøer i [adresse] skal udvides. Nu er der yderligere krav om, at alle skal sortere i 10 fraktioner. I Tønder Kommune betyder det, at hver husstand skal have 3 beholdere på 240 liter, det er der meget dårlig plads til i [adresse]. Derfor er der nu fundet placeringer til yderligere 6 affaldsøer i [adresse] ud over de 3 affaldsøer der allerede er placeret. Øerne placeres på offentlige arealer og fordelt i byrummet, så beboerne får kortest mulig afstand til affaldsøen. I forbindelse med placeringen af affaldsøerne har Ældrerådet og Handicaprådet været hørt omkring adgang og placering. §17 stk. 4 Udvalget (Midtbyudvalget) har fået materiale i skriftlig høring.

Nicolaj Holst ved [adresse], der er privat grund er fortsat under afklaring.

Se vedhæftede bilag.

Planlægning i nabokommuner:

Aabenraa har offentliggjort et forslag til en lokalplan for et solcelleområde. Området er på 205 hektar og ligger ved Rasmus Toft, vest for [adresse] og grænser op til Tønder Kommune. Forslaget er i offentlig høring frem til 7. marts 2023. Aabenraa Kommune har tidligere udsendt en idehøring og miljøvurdering, og forvaltningen har ikke haft nogle bemærkninger i den forbindelse.

Klage over udstykning i sommerhusområde [adresse]:

Henry Olesen klager over, at forvaltningen har godkendt udstykning af matr.nr. 1967 kirkeby, Rømø, således at det blvet muligt at bebygge grunden med to sommerhuse. Udstykningssagen er blev godkendt december 2021, og udstykningen er blevet gennemført i matriklen. Lokalplan 703 for området foreskriver, at mindstegrundstørrelsen ved udstykning skal være 2.500 m2 esklusiv vejareal, og at udstykning skal ske i henhold til retningsgivende grundgrænser. De retningsgivende grundgrænser er blevet tegnet for at styre udstykninger på større arealer, som ikke var blevet udstykket, da lokalplanen blev tilvejbragt. Mindre arealer, som er store nok til en udstykning, er ikke blevet vist lokalplanen indeholder ikke en forbudsbestemmlser om at det kun er de viste grunde, som kan udstykkes og flere andre ejendomme i lokalplanområdet er blevet udstykket ud over de retningsgivende grundgrænser. I det pågældende tilfælde er der udstykket en grund på 2.500 m2 esklusiv vejareal og et restareal på lidt og 5.000 m2 hvor ca. halvdelen ligger ligger uden for sommerområdet og ikke kan bebygges. Klagerne ønsker sagen op for Teknik- og Miljøudvalget, og at udvalget trækker forvaltningens godkendelse tilbage, så udstykningen annulleres.

Rottebekæmpelse

Rotteanmeldelser, som er indgået til kommunens rottebekæmper i 2022, er opgjort til 1008. Det er 53 færre anmeldelser end i 2021, der med 1061 ellers var det hidtil laveste antal rotteanmeldelser pr. år, som kommunen har registreret.

Rottebekæmperen afregnes efter antallet af rotteanmeldelser, og det lave antal udløser jf. kontrakten igen i år en bonus til rottebekæmperen Rentokil Initial. Det lave antal rotter giver også en besparelse for borgerne, idet udgifterne til rottebekæmpelsen opkræves som en takst på ejendomsskattebilletten.

Kontrakterne for rottebekæmpelse og tilsyn udløber ved årsskiftet 2023. De nuværende kontrakter blev udbudt offentligt sammen med Haderslev Kommune.

Årshjul

Årshjulet er et styringsværktøj, som skal give Teknik- og Miljøudvalget et samlet overblik over udvalgets aktiviteter, som ligger ud over i de faste udvalgsmøder.

Forårsmøde med Sønderjyske Vandløb og vandløbslaugsformænd

Teknik- og Miljøudvalget får - eller har fået - en invitation fra Sønderjyske Vandløb til det tilbagevendende forårsmøde med vandløbslaugsformænd og næstformænd hos Landbrugsrådgivning Syd i Løgumkloster. Der bliver drøftet vandløbsvedligeholdelse, projekter og andet forefaldende. Der plejer at være god tilslutning.

Tilsagn fra Miljøstyrelsen til nedsættelse af [adresse]

Vedhæftes referatet.

### Direktøren for Teknik/Miljø, Service og Beskæftigelse indstiller,

at orienteringen tages til efterretning.

### Beslutning

Orienteringen taget til efterretning.